Megahjerne

Megahjerne (orig. Megamind) er en amerikansk animasjonsfilm fra 2010. Filmen er regissert av Tom McGrath, og har Will Ferrell, Tina Fey, Jonah Hill og Brad Pitt som hovedstemmer.

Handling 
Superskurken Megahjerne (Will Ferrell) beseirer endelig sin erkefiende, superhelten Metro Man (Brad Pitt). Men Megahjerne oppdager snart at uten sin fiende i verden, er eksistensen hans meningsløs og tom. Derfor finner han tilfeldigvis Hal Stewart (Jonah Hill), kameramann til TV-reporter og Metro Mans kjæreste Roxanne Ritchie (Tina Fey), og transformerer ham til superhelten Titan i håp om at han kan gi Megahjerne den nødvendige kampen han trenger. Men situasjonen blir ikke helt som han hadde tenkt seg; Hal misbruker de nye kreftene sine og dedikerer dem i stedet til å ødelegge verden. Megahjerne må dermed bytte rolle og redde sitt kjære Metro City og resten av verden fra Hals selvdestruksjon.

Filmen var Brad Pitts første stemmearbeid siden Sinbad: Legenden på de syv hav (2003), en annen DreamWorks-film. Ben Stiller og Robert Downey jr. var førstevalgene som stemmegiver til Megahjerne, men ingen av dem kunne stille opp grunnet kollisjon med andre prosjekter. Stiller gir likevel stemme til Bernard, en mindre birolle.

Ifølge regissør Tom McGrath er inspirasjonen for filmen hentet fra Batman- og Supermann-universene.

Stemmegivere (original versjon) 
 Will Ferrell i rollen som Megamind
 Tina Fey i rollen som Roxanne Ritchie
 Jonah Hill i rollen som Hal Stewart / Titan
 Brad Pitt i rollen som Metro Man
 David Cross i rollen som Minion
 Ben Stiller i rollen som Bernard
 Justin Theroux i rollen som Megamind's Father
 Jessica Schulte i rollen som Megamind's Mother
 Tom McGrath i rollen som Lord Scott / Prison Guard
 Emily Nordwind i rollen som Lady Scott
 J.K. Simmons i rollen som Warden

Norske stemmer 
 Mads Ousdal
 Christoffer Staib
 Kjersti Elvik
 Anders Bye
 Kristoffer Sagmo Aalberg som Titan
 Erik Hivju

Eksterne lenker 
 
 

Filmer fra 2010
Superheltfilmer fra USA
Animerte barnefilmer fra USA
Animerte filmkomedier fra USA
Engelskspråklige filmer
Animerte eventyrfilmer fra USA
Animerte science fiction-filmer fra USA